ОДИТОРСКО ДРУЖЕСТВО
“ ОДИТ ВИКТОРИ ГРУП “ ООД

теl.: 02/987-91-41; fax: 02/987-91-41; GSM 0885 678 919; GSM 0885 676 074

ДОКЛАД ЗА ПРОЗРАЧНОСТ 
за 2016 г.                                                                                                                                
ПО СМИСЪЛА НА ЧЛ. 62 (1) ОТ ЗАКОНА ЗА НЕЗАВИСИМИЯ ФИНАНСОВ ОДИТ 
	Изисквана информация по чл.62(1)
	Информация на ОД № 151

	1. Описание на правната и организационната форма, както и на дяловете на съдружниците, когато регистрираният одитор е одиторско дружество.

	·  „ОДИТ ВИКТОРИ ГРУП” ООД е Дружество с ограничена отговорност, което е вписано в Агенция по вписванията на 01.09.2011 г.

· Дружеството извършва дейността си от офис в София с адрес: гр. София, п.к. 1142, ул. „проф. Никола Михайлов” № 6.

· Предметът на дейност е Независим финансов одит на финансови отчети на предприятия

· Дружеството е вписано в регистрите на ИДЕС като СПЕЦИАЛИЗИРАНО ОДИТОРСКО ПРЕДПРИЯТИЕ  с регистрационен номер 151 от 2011 г. От м.01,2017 г. с промените в ЗНФО дружеството е преименованото на ОДИТОРСКО ДРУЖЕСТВО със същия регистрационен номер.
· Дружеството е 100% частна собственост с регистриран капитал 5 000 лева, разпределен между Илиана Рашкова Порожанова – 3000 лева и Радослав Мариов Порожанов – 2000 лева.


	2. Когато одиторското дружество е член на одиторска мрежа:
	По условията на § 1, т. 17 от Допълнителните разпоредби на ЗНФО „ОДИТ ВИКТОРИ ГРУП” ООД не е член на  обединение, което има за цел сътрудничество, подялба на приходи или разходи, или съсобсвеност на акции, контрол или управление, общи политики и процедури за контрол на качеството, обща бизнес стратегия, използване на обща фирма или на значителна част от професионални ресурси.

	3. Описание на Управленската структура на одиторското дружество.
	Дружеството се представлява и управлява заедно и поотделно от:
· Илиана Рашкова Порожанова - рег. Одитор № 640
 и

· Радослав Мариов Порожанов – рег. Одитор № 686

Нает персонал за 2015 г.:

- двама регистрирани одитора
- двама помощник – одитора


	4. Описание на системата за вътрешен контрол на качеството  и декларация от регистрирания одитор – физическо лице, съответно от лицата, управляващи одиторското дружество, за ефективността на нейното функциониране.
	4.1. Системата за вътререшен контрол на качеството при осъществяване на одиторските ангажименти цели да създаде, внедри, поддържа, наблюдава текущо и налага принудително  приети процедури, с които се осигурява разумна степен на сигурност, че съдружниците и служителите изпълняват изискванията на Медународния стандарт за контрол върху качеството (МСКК) 1 и че докладите за ангажимента са подходящи за съответните обстоятелства.
Системата за контрол върху качеството  е изградена върху фундаменталните принципи:

· Етично поведение
· Независимост и обективност

· Поддържане на професионална компетентност

· Надлежно внимание и качество на работата

· Общо приети стандарти за практика

· Яснота на формулировките и насоките

· Практичност и уместност

· Запазване в разумна степен на клиентите

· Развитие, удовлетворяване и запазване на членовете на фирмата

Системата за контрол върху качеството включва политика и процедури, обхващащи всеки един от следните елементи:

4.1.1  Лидерски отговорности за качеството

Крайната отговорност за системата за контрол върху качеството се носи от управляващите съдружници

4.1.2. Етични изисквания
Разработени са политики и процедури, осигуряващи разумна степен на сигурност, че одиторските ангажименти се изпълняват в съответствие с фундаменталните принципи на професионалната етика, а именно:

· Почтеност

· Обективност

· Професионална компетентност и надлежно внимание

· Конфиденциалност

· Професионално поведение

Етиката изисква да преустановиш взаимоотношения с клиент, служител дори със съдружник, когато е под заплаха независимостта.
4.1.3. Приемане и продължаване на взаимоотношенията с клиенти и специфични ангажименти

Разработени са политики и процедури за приемане и продължаване на взаимоотношенията с клиенти, целящи да осигурят разумна степен на сигурност, че се приемат и продължават взаимоотношения и ангажименти, при които:

· Е взето под внимание почтенността на клиента

· Се притежава достатъчна компетентност, време и ресурси за изпълнение на ангажимента

· Е възможно спазването на фундаменталните етични принципи

При идентифициране на проблемни въпроси се извършва документиране на начина, по който са били разрешени проблемните въпроси.

4.1.4. Политика по отношение на човешките ресурси

Политиката включва разработване на правила по отношение на наемането на персонал с подходящо ниво на образование, способности, компетентност и обвързаност с етичните принципи -

Способностите и компетентността се развиват посредством продължаващо обучение и наставничество от по-опитния персонал.

Процедурите за оценка на резултатите от работата включват:

· Информиране на наетия персонал за очакванията относно резултатите от извършваната работа

· Извършване на атестации на персонала

4.1.5. Политика и процедури за контрол върху качеството на изпълнение на поетите ангажименти

Разработени са политика и процедури, целящи осигуряване на разумна степен на сигурност, че поетите одиторски ангажименти се изпълняват в съответтвие с професионалните стандарти, регулаторните и правни изисквания и че издаваните одиторски доклади са подходящи за съответните обстоятелства. Това се постига чрез разработването на съответни програми в писмен и електронен вид.

Текущо се извършва надзор, който се изразява в следното:

· Проследяване на напредъка по изпълнението на отделен одиторски ангажимент

· Вземане под внимание на способностите и компетентността на отделните служители, ангажирани в изпълнението на съответния ангажимент

· Идентифициране и обхващане на съществени и проблемни въроси, възникващи в хода на изпълнението на конкретен ангажимент

Преглед за контрол върху качеството на ангажимента (ПККА)

Всички ангажименти трябва да бъдат оценени спрямо установените критерии, за да се определи дали да бъде извършен ПККА. Това оценяване следва да се извърши преди приемане на ангажимента, когато става въпрос за нов клиент, или по време на фазата на планиране на ангажимента при продължаване на връзката с клиент.

Политиката изисква разрешаването на всички въпроси, повдигнати от ЛИПКК, преди издаването на доклада.
ПККА се изисква преди поставяне на дата на всеки одиторски доклад за одит на финансови отчети на регистрирани на борсата дружества. 
4.1.6. Отчет относно ефективността на функциониране на системата за вътрешен контрол на качеството

Системата за вътрешен контрол на качеството функционира ефективно в ОД „ОДИТ ВИКТОРИ ГРУП” ООД.



	5. Датата на провеждане на  последната инспекция за гарантиране на качеството съгласно чл. 85.
	Дружеството е създадено на 01.09.2011 г. 
Последната инспекция е от Комисията за публичен надзор над регистрираните одитори и е извършена от 28.11.2016 г. до 09.12.2016 г. Проверката е успешно приключила с решение на КПНРО № 1/10.01.2017г. като е дадена оценка „А” и е изразено мнение, че за проверявания период регистрираният одитор е осъществявал дейност в съответствие с всички съществени аспекти на изискванията за качеството на одиторски услуги при прилагане на процедурите, определени в професионалните стандарти.

	6. Списък на предприятията, извършващи дейност от обществен интерес, на които през предходната година регистрирания одитор е изпълнил ангажименти  за задължителен финансов одит.

	ЗЛАТЕН ЛЕВ ХОЛДИНГ АД – консолидиран
ЗЛАТЕН ЛЕВ ХОЛДИНГ АД
ЗЛАТЕН ЛЕВ СОЛАР ЕООД

ЗЕНИТ ИМОТИ АДСИЦ
ЗЕНИТ АГРОХОЛДИНГ АД

СТРОЙИНВЕСТХОЛДИНГ АД

ЕЛ ЕКС КОРПОРЕЙШЪН АД

ПИ АР СИ АДСИЦ

	7. Описание на практиките на регистрирания одитор, свързани с независимостта: в доклада трябва да се потвърди, че през последната  година е била извършен вътрешн прелед за спазване изискванията относно независимостта.

	Прилаганите практики се основават на изискванията на действащите Закон за независимия финансов одит, Етичния кодекс на професионалните счетоводители и приложимите професионални стандарти.

В одиторската проверка на предприятията извършващи дейност от обществен интерес регистрираните одитори  са участвали чрез ОД „ОДИТ ВИКТОРИ ГРУП” ООД. Регистрираните одитори потвърждават, че са спазени изискванията свързани с независимостта. При одита на посочените дружества не са констатирани никакви заплахи, свързани с независимостта. Подписани са декларации за независимост и са представени на Одитния комитет на дружеството.
Всеки член на одиторския екип ежегодно декларира обстоятелства с цел потвърждаване спазването на принципите на независимост и всички обстоятелства, свързани със спазването на тази политика.

Даден служител се включва в изпълнението на конкретен одиторски ангажимент след представянето на подписана декларация за независимост, като са създадени правила за текущо комуникиране на въпросите, свързани с незивисимостта.



	8. Описание на политиката, която регистрираният одитор прилага по отношение на обучението във връзка с продължаващото професионално развитие по чл.30.

	През периода съдружниците са участвали в непрекъснато обучение организирано от ИДЕС и други организации, като са посетени следните мероприятия:

Организирано от:

Дата

Семинар

Часове

ИДЕС
17.02.2016
ЗМИМП – он лайн 
4
ИДЕС " 

26.09.2016
Обучение контрольори

8
ИДЕС - I-ва СРО
  18.10.2016
Промени в МОС – форма и съдържание на одиторски доклади
16
ИДЕС - I-ва СРО
21.11.2016

Промени в закона за счетоводството, НСС, ЗКПО (Велин Филипов)

16

ИДЕС - I-ва СРО
12.12.2016

Промени в МСФО

16

НАП - ИДЕС
15.12.2016

Съвместен семинар между НАП и ИДЕС – данък лични нужди

16

Плутон
19.12.2016
Годишно приключване 
8
ИДЕС - I-ва СРО
09,01,2017
Промени в МОС 
4
Общо часове:

88


	9. Информация относно базата, въз основа на която се формира възнаграждението на съдружниците – за одиторско дружество.

	Печалбата от дейността на „ОДИТ ВИКТОРИ ГРУП” ООД се разпределя от Общото събрание на съдружниците, на база отчетен личен труд и пропорционална дивидентна политика.

	10. Описание на политиката на регистрирания одитор за ротация на отговорните одитори и служителите в съответствие с чл.65.
	Политиката на „ОДИТ ВИКТОРИ ГРУП” ООД по отношение на ротацията на отговорните одитори и служителите обхваща:
· ОДИТОРСКОТО ДРУЖЕСТВО, което извършва задължителен финансов одит на финансов отчет на предприятие от обществен интерес, се оттегля, след като е изпълнявало одиторски ангажименти в продължение на 7 поредни години от датата на назначаването му. ОДИТОРСКОТО ДРУЖЕСТВО не може да изпълнява ангажименти за задължителен финансов одит в това предприятие в продължение на 4 години от датата на оттеглянето си.

· Отговорен одитор – съдружник, който извършва задължитен финансов одит на финансов отчет от името на ОДИТОРСКОТО ДРУЖЕСТВО в предприятие от обществен интерес, се заменя след като е изпълнявал одиторски ангажименти по задължителен финансов одит в  продължение на 4 поредни години от датата на назначаването на одиторското дружество в това предприятие. Този регистриран одитор не може да изпълнява в качеството си на отговорен одитор ангажименти за задължителен финансов одит в предприятието в подължение на три години от датата на оттеглянето му.

	11. Информация относно общия оборот на регистрирания одитор,  разпределена по следните категории:

· Приходи от задължителен одит на годишни финансови отчети – индивидуални и консолидирани, на предприятия от обществен интерес и предприятия, част от група, чието предприятие майка е предприятие от обществен интерес;

· Приходи от задължителен одит на годишни финансови отчети – индивидуални и консолидирани, на други предприятия;

· Приходи от разрешени услуги, различни от одита, предоставени на одитираните предприятия;

· Приходи от услуги, различни от одита, предоставени на други клиенти;
	Общите приходи реализирани в „ОДИТ ВИКТОРИ ГРУП” ООД за 2016 г. са в размер на 258 х.лв. и са разпределени както следва:
· Приходи от задължителен одит на годишни финансови отчети – индивидуални и консолидирани, на предприятия от обществен интерес и предприятия, част от група, чието предприятие майка е предприятие от обществен интерес – 14 х.лв.
· Приходи от задължителен одит на годишни финансови отчети – индивидуални и консолидирани, на други предприятия – 226 х.лв.
· Приходи от разрешени услуги,  различни от одита, предоставени на одитираните предприятия – 12 х.лв.
· Приходи от услуги, различни от одита, предоставени на други клиенти – 6 х.лв.

Управител:.....................................................

                 

 /Илиана Рашкова Порожанова/
Дата: 26.04.2017 год.

